ms id en uz id ms id ms id ms id ms id ms id ms id id id ms ms jv en ms id ms ms id id id ms id id id id ms id ms id ms ms ms id ms id ms id id ms ms ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi Kari Ayam Kampung Sedap
Antara menu ayam kampung yang popular ialah ayam kampung goreng, gulai ayam kampung, kari ayam kampung dan sup ayam kampung.
Berikut kami kongsikan resipi kari ayam kampung untuk anda cuba masak sendiri. Masakan ini sesuai dihidangkan dengan aneka jenis nasi dan juga roti.
Masa persediaan: 20 minit ♦ Masa memasak: 35 minit ♦ Hidangan: 5 orang
Berikut adalah bahan-bahan yang diperlukan untuk resipi ayam kampung masak kari.
3 sudu besar atau 1 paket kecil rempah kari daging / ayam
2 sudu besar cili kering kisar
1 batang kulit kayu manis
2 kuntum bunga lawang
5 kuntum bunga cengkih
3 biji buah pelaga
6 ulas bawang merah
5 ulas bawang putih
4 pelepah daun kari - dilurut
1 sudu besar kerisik
2 keping asam keping/gelugor
4 sudu besar minyak masak untuk menumis
Gula/gula melaka dan garam secukup rasa
Potong ayam sederhana mengikut saiz yang diingini dan bersihkan. Kemudian tuskan.
Bancuhkan serbuk kari dengan sedikit air supaya menjadi pes.
Tumbuk atau hiris bawang merah dan bawang putih.
Titik lengkuas dan halia.
Cara Memasak Kari Ayam Kampung
Berikut adalah langkah-langkah untuk menyediakan kari ayam kampung.
Masukkan minyak masak ke dalam periuk dan panaskan dengan api yang sederhana. Tumis kulit kayu manis, bunga lawang, bunga cengkih dan buah pelaga hingga wangi.
Masukkan bawang merah dan bawang putih yang ditumbuk/hiris, halia, lengkuas dan daun kari. Tumis sehingga bawang wangi dan keperangan.
Kemudian masukkan cili kisar dan tumis sehingga garing.
Kemudian masukkan pes kari, kacau rata dan teruskan menumis hingga pecah minyak.
Selepas itu masukkan ayam, tambah sedikit air dan kacau. Tutup periuk sehingga ayam kecut.
Setelah ayam kecut dan airnya kering, masukkan santan dan asam keping. Tambah air jika ingin kuah lebih.
Masak sehingga ayam empuk.
Kemudian kecilkan api, masukkan gula melaka dan garam secukup rasa. Akhir sekali masukkan kerisek.
Kacau rata dan biarkan mereneh selama 5 minit atau sehingga kuah terbit minyak.
Padamkan api dapur, angkat dan sedia untuk dihidang.
Kari ayam kampung sedap dinikmati bersama nasi putih, nasi tomato atau nasi minyak. Boleh juga dihidangan dengan roti putih atau roti canai.
Kategori: Ayam, Lauk Pauk, Masakan Melayu
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian